Jokke & Valentinerne

**Jokke & Valentinerne** var et norsk rockeband med Joachim Nielsen som vokalist og frontfigur. Nielsen skrev nesten alle gruppens sanger selv, og oppnådde både kommersiell suksess, kultstatus og kunstnerisk anerkjennelse for sine skildringer av et Oslo-liv med alkohol, ulovlige rusmidler og depresjon, men også gode øyeblikk.

## Historie
Gruppa oppsto i 1982, og utgjorde sammen med deLillos, Raga Rockers og DumDum Boys en markant bølge i norsk rockehistorie på slutten av 1980-tallet. Disse bandene er kjent som «de fire store i norsk rock». Felles for gruppene var påvirkningen av musikalske former som punk, visesang, jazz og amerikansk sørstatsrock i tillegg til å bruke norsk som språk i sangtekstene. Hans-Olav Thyvold sa at Ole Paus' innflytelse på «de fire store» og deres bruk av det norske språket ikke kan overvurderes, og at «Paus utfordrer deg til å gjøre det på ditt eget språk, men samtidig legger han listen veldig, veldig høyt».

Musikalsk var Jokke & Valentinerne kjent som et ganske rølpete party-band, med stort rom for improvisasjoner som ga bandets konserter et element av spontanitet og bare delvis kontrollert kaos. Bandet fikk Spellemannprisen 1991 i klassen rock for albumet *[[Frelst!]]*.

Formelt ble bandet oppløst i 1994, etter utgivelsen av *[[Alt kan repeteres]]*. I årene som fulgte ble det imidlertid stadig avholdt sporadiske gjenforeningskonserter, i all hovedsak i Oslo-området.

Foruten soloalbumet Nykter, fortsatte Joachim Nielsen i samme musikalske stil med bandet The Tourettes, bestående av ungdomsvenner og Petter Baarli fra bandet Backstreet Girls. Sammen ga de ut platene *[[Trygge Oslo]]* (1997) og *[[Billig lykke]]* (1999).

Nielsens bror Christopher Nielsen er serietegner, og skapte gruppens visuelle image (covere, plakater, T-skjorter) med en tegnestil som var enda mer rølpete og grov enn musikken.

Etter Joachim Nielsens død i 2000 opptrer de gjenlevende bandmedlemmene kun sporadisk sammen, da i hovedsak i tributebandet Valentourettes, som består av tidligere medlemmer fra både Valentinerne og The Tourettes.

I november 2009 ble livealbumet *[[Levende (så lenge det varer)...]]* gitt ut. Albumet inneholder opptak fra en konsert på Sentrum Scene i Oslo lille julaften 1996. Opptakene ble først forkastet av bandet, men dukket opp igjen i 2008 og ble deretter mikset og gitt ut.

I 2011 ble bandet innvalgt i Rockheim Hall of Fame sammen med a-ha, Åge Aleksandersen, Wenche Myhre og Alf Prøysen.

## Medlemmer
* Joachim Nielsen – vokal, gitar (1982–1994)
* Petter Pogo – bass, gitar (1990–1994)
* May-Irene Aasen – trommer (1982–1994)
* Håkon Torgersen (født 1958) – bass (1984–1990)
* Lars Lothe Holm – vokal, gitar (1982–1983)
* Christian Ellingsgård – bass (1982–1983)
* Trygve Johansen – pianist (1982–1983)
* Waldemar Hepstein – tangenter (1985)
* Josef Lanti – bass (1983–1984)https://scontent.fsvg1-1.fna.fbcdn.net/v/t39.30808-6/565130284_1382532476768411_5096786541672017642_n.jpg?_nc_cat=101&ccb=1-7&_nc_sid=127cfc&_nc_ohc=Y206QEtNHa8Q7kNvwEKWH2i&_nc_oc=AdlgQMXbG1wgiRp8cEqUHkJ6rWMFj9flNuwhQD5pxorDoGK7lYKk5Tt3P7U3CYEe2JB5kY5lBKHd66OZJ4M507p2&_nc_zt=23&_nc_ht=scontent.fsvg1-1.fna&_nc_gid=Q8v47GN7pk1342FOAzvWpQ&oh=00_AfrX7OAwhuKlC0hfp4Wfoyut-P-anLW-ebY4apO4QLHlww&oe=6965DA94

## Diskografi
### Album
* *[[Alt kan repareres]]* (1986)
* *[[Et hundeliv]]* (1987)
* *[[III (Jokke & Valentinerne)|III]]* (1990) (#4 NO)
* *[[Frelst!]]* (1991) (#11 NO)
* *[[Alt kan repeteres]]* (1994) (#8 NO)

### Samlealbum
* ''Norske utslipp'' (1988) (samleplate med flere norske artister, kun til stede med låten «St. Olavsgt. 1»)
* *[[Spenn!]]* (1995) (#12 NO)
* *[[Prisen for popen]]* (2002) (#4 NO)

### Livealbum
* *[[Levende (så lenge det varer)...]]* (2009)

### EP
* *[[2 fulle menn]]* (1987)
* Gnukk (1991)

## Litteratur
* Steinkjer, Mode; Nordø, Guttorm og Giæver, Anders (tekster), fotografier av May-Irene Aasen (2005): *Gutta – På veien med Jokke & Valentinerne*, Oslo: Cappelen Damm, ISBN 82-04-11133-9

## Referanser


## Eksterne lenker
* 
*  Komplett diskografi
*  Valentourettes